NaiveNeuron/SloPal huggingface dataset:
Bužo, Lukáš, poslanec NR SR (2023-12-13):
Ďakujem pekne za slovo. Igor, ďakujem, že si to zopakoval a ja iba chcem dodať k tvojmu vystúpeniu, že tieto vlastne opatrenia sa dotknú mnohých ľudí, tak ako teraz reagoval kolega na teba, a hlavne kladiem si otázku, má zmysel ostávať na Slovensku učiteľom, nejakým vzdelaným ľuďom, ktorí môžu mať inde lepší život, lepšie podmienky, lepšie dane ako na Slovensku? Nad tým sa vláda nezamýšľa alebo nechce zamýšľať a je mi z toho smutno a je mi ľúto, že sa neberie ohľad na mladých, na mladé rodiny, na menšiny, na tých, ktorí sú zraniteľní a sú vystavení chudobe. Tieto vládne opatrenia vôbec nepomáhajú a vôbec neprinášajú nejaké opatrenia, ktoré sa budú týkať všetkých ľudí na Slovensku, aj tých slabších, aj tých v strednej triede, aj tých, ktorí si žijú lepšie. Myslím si, že nebude, nebude sa vytvárať priestor pre to, aby, aby sme sa rozvíjali, ale skôr naopak, aby sme doplácali na tieto opatrenia negatívne.
Pročko, Jozef, poslanec NR SR (2022-12-07):
No v prvom rade chcem povedať, pán predsedajúci, že ja som reagoval na to, ako ma nazval pán Suja. Ja som sa vôbec tu nezasmial, vôbec som neurobil nič proti tomu a vy ste ho vôbec neupozornili. Následne ste začali upozorňovať mňa! Suja predložil prednedávnom zákon o tom, aby vláda bola, išla na vyšetrenie, že či sú tam, či tam nie sú psychopati. Pán Suja, ja vám to doporučujem vám, vy ste, vy v každej jednej faktickej, vy ste mnou posadnutý. Vy ste mnou posadnutý, vám sa o mne aj sníva. To sú takí tí stalkeri, ktorí chodia za ľuďmi a obťažujú, a vy, vám sa o mne aj sníva. Opakujem ešte raz, ani, ani som sa na vás, a na vás už ani nereagujem, vy ste jednoducho človek, ktorý, to je čistá katastrofa. Ale opaku... vyprosujem si od vás a predsedajúci vás ani neupozornil! (Reakcia z pléna.) A to isté aj Mazurek. (Smiech v sále.) To isté aj Mazurek. Dvojica, silná dvojica. Koľko mám ešte, 44 sekúnd. Takže ešte raz, pán predsedajúci, nabudúce riaďte sa naozaj tým, čím sa máte riadiť. (Reakcia z pléna.) Upozorníte ich teraz? Počujete?! Upozornili ste ich?! Upozornili ste ich?! Vy ste fakt, pán predseda, podpredseda parlamentu... (Prerušenie vystúpenia predsedajúcim.)
M. Vášáryová, poslankyňa: (2007-11-27):
Ale vráťme sa k podstate tejto schôdze. Aká je odpoveď pána predsedu parlamentu na zásadnú otázku, či smie predseda parlamentu falšovať čistopis zákona predtým, ako ho ide podpísať pán prezident. Toto je zásadná otázka. A na tú sme stále nedostali, pán predseda parlamentu, odpoveď. A tú odpoveď nám nedal ani pán predseda vlády. Ale to, čo tu zažívame teraz jeden a pol dňa, to nie je kríza parlamentarizmu, lebo táto diskusia je dôkazom toho, že parlamentarizmus je normálne etablovaný na Slovensku. Toto je kríza dobrých mravov na Slovensku. A za to ste, páni, zodpovední.
Zemanová, Anna, poslankyňa NR SR (2022-02-15):
Ďakujem pekne. Vážený pán predseda, v mene troch poslaneckých klubov SaS, OĽANO a SME RODINA podávam týmto procedurálny návrh, aby sa hlasovanie o návrhu na skrátené legislatívne konanie vedených ako parlamentné tlače pod číslami 892 a 894 presunulo na zajtra 16. februára 2022 na sedemnástu hodinu. Odôvodnenie: Návrh na presun hlasovanie odôvodňujeme technickými okolnosťami viažúcimi sa na termínovanie hlasovania. Ďakujem.
A. Bobrík, poslanec: (2008-11-25):
Čo sa týka pána poslanca Haleckého, ja som k tomu nevystupoval, nebudem k tomu zaujímať stanovisko, môj predchodca ho vyslovil a vyjadril. Môj pozmeňujúci návrh sa tohto netýka. Ďakujem.
Laššáková, Jana, podpredsedníčka NR SR (2015-05-07):
Na vystúpenie pána poslanca s faktickými poznámkami páni Huba, Simon, Blanár, Mikloško, Mezenská, Kolesík. Končím možnosť prihlásiť sa s faktickými poznámkami. Nech sa páči, pán poslanec Huba.
Jarjabek, Dušan, poslanec NR SR (2011-07-13):
Takto, pán predseda, teraz bude pauza na obed? Tomu som nerozumel.
Kmec, Stanislav, poslanec NR SR (2017-03-24):
Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona, ktorým sa upravujú niektoré podmienky držania psov (tlač 433). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 5. mája 2017 a gestorský výbor do 9. mája 2017. Pán predsedajúci, otvorte, prosím, všeobecnú rozpravu.
V. Veteška, podpredseda NR SR: (2007-05-17):
Panie poslankyne, páni poslanci, teraz budeme pokračovať v rokovaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov , ktorý prerokúvame v skrátenom legislatívnom konaní (tlač 268). Rokovanie o tomto bode sme v utorok prerušili v druhom čítaní po rozprave s tým, že k nej zaujal stanovisko navrhovateľ aj spoločný spravodajca poslanec Marián Kovačócy, ktorých prosím, aby zaujali svoje miesta pre nich určené. O slovo teraz požiadal minister obrany pán František Kašický, nech sa páči. Pán Kašický, nech sa páči, a pán Kovačócy, zaujmite miesto, prosím, pre spravodajcu. F. Kašický, minister obrany SR: Vážený pán predsedajúci, vážené panie poslankyne, vážení páni poslanci, dovoľte mi, aby som v zmysle § 35 ods. 6 rokovacieho poriadku Národnej rady Slovenskej republiky ako člen vlády Slovenskej republiky vystúpil, a tým opätovne otvoril rozpravu k vládnemu návrhu zákona, ktorý sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, a to kvôli tomu, pretože sa domnievam, že v rozprave je vhodné pokračovať, aby sa pri niektorých citlivých otázkach týkajúcich sa návrhu zákona našlo riešenie, ktoré bude akceptované, akceptovateľné pre poslaneckú snemovňu. Týka sa to hlavne problematiky monitorovania osôb a dopravných prostriedkov v rámci tohto zákona, pretože ide o veľmi citlivú záležitosť a je potrebné, aby sa našiel vhodný návrh, ktorý by presne definoval aj túto problematiku. Ďakujem veľmi pekne.
Gabániová, Darina, poslankyňa NR SR (2012-06-21):
Ďakujem. Pán Mikloš, som rada, že som sa dozvedela, kto sa podieľal za našu republiku na vypracovaní tejto zmluvy, pretože by som mala výhrady voči čl. 21 k úverovým operáciám, kedy si Európsky mechanizmus stability má právo vypožičiavať na dosiahnutie svojho účelu na kapitálových trhoch od bánk, finančných. Ďalej by som mala výhrady voči článku, voči v podstate celej kapitole Finančné riadenie, kde generálny riaditeľ bude robiť vraj obozretnú investičnú politiku a zabezpečí tak vyššiu bonitu. Bola by som rada, keby sa vyššia bonita, respektíve, no, bonita týchto peňazí, poviem to jednoducho, zabezpečovala trošku ináč, ako je to zvykom teraz v bankovom svete, ktorý nás doviedol do finančnej krízy. A o tom, čo mieni robiť generálny riaditeľ teda s tou svojou finančnou, finančným riadením a investičnou, teda politikou, hovorí čl. 22, 23, 24 a v 25 článku on potom predpokladá určité výnosy, kde si vyhradzuje právomoc časť z nich použiť na administráciu a prevádzkové náklady. Bola by som radšej, keby to mali určené percentom a hotovo. A nešpekulovali s týmito peniazmi na pochybných finančných trhoch, ktoré znehodnocujú menu ako, znehodnocujú peniaze ako také, ako nám to dokazuje teraz situácia, ako hovorím. Potom by som ešte, ešte je tu jedna zaujímavá kapitola 42, kde je takisto, viete, dalo by sa o tom, kde je teda spomenutá krajina, ktorej výkonnosť ekonomiky. (Prerušenie vystúpenia časomerom.)
B. Bugár, podpredseda NR SR: (2005-09-21):
(Hlasovanie.) Prítomných je 78 poslancov, za 78. Konštatujem, že aj tento návrh uznesenia sme schválili. Ďakujem pekne. Teraz budeme pokračovať v rokovaní, a to o vládnom návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení zákona č. 652/2004 Z. z. (tlač 1270). Prosím pána podpredsedu vlády a ministra financií Ivana Mikloša, aby vládny návrh zákona uviedol. Nech sa páči.
P. Hrušovský, podpredseda NR SR: (2002-08-19):
zákone z 20. júna, ktorým sa mení a dopĺňa zákon o cestnej doprave v znení neskorších predpisov a o zákone o živnostenskom podnikaní, ktorý pán prezident vrátil na opätovné prerokovanie Národnou radou Slovenskej republiky. Prosím teraz, aby z poverenia gestorského výboru pán poslanec Palacka informoval o výsledku prerokovávania vráteného návrhu zákona vo výboroch, ako aj o stanovisku gestorského výboru. Nech sa páči. G. Palacka, poslanec: Ďakujem, pán predsedajúci. Vážené dámy a páni, dovoľte, aby som vás informoval o prerokovaní návrhu zákona o cestnej doprave, ktorý pán prezident vrátil na opätovné prerokovanie. Tento zákon bol pridelený ústavnoprávnemu výboru a výboru pre hospodárstvo, privatizáciu a podnikanie, ktorý bol určený ako gestorský výbor. Oba výbory prerokovali tento zákon 19. augusta, teda dnes, a zaujali k nemu stanoviská, ktoré sú uvedené v predloženej tlači 1644a. V oboch výboroch pri hlasovaní o uznesení nebol za dostatočný počet poslancov, teda nebolo prijaté platné uznesenie. Pán prezident navrhuje päť pozmeňujúcich návrhov, pardon, sedem pozmeňujúcich návrhov, ktoré sú takisto uvedené v predloženej tlači. Navrhujem, pán predsedajúci, aby ste otvorili rozpravu.
Šebej, František, poslanec NR SR (2012-04-04):
Ďakujem, pán predseda. Poprosím členov zahraničného výboru, aby sa zišli v miestnosti 183 ihneď, ako sa začnú spočítavať hlasy. Je to miestnosť na tej strane, kde sú prezencie, prvé dvere vľavo na chodbe.
Dostál, Ondrej, poslanec NR SR (2019-09-12):
Ďakujem, pán poslanec Sopko. Teda ďakujem aj za ochotu podporiť náš pozmeňujúci návrh, však myslím, že z predchádzajúcej diskusie to vyplynulo, že tento návrh novely tlačového zákona vidia poslanecké kluby SaS a OĽANO veľmi, veľmi podobne. A ja teda súhlasím, že je dôležité rozumieť písanému aj hovorenému slovu, lebo inakšie sa stane, že niekedy to vyznie úplne inak, ako je to možno aj myslené, čo je problém aj v takej bežnej medziľudskej komunikácii, ale teda keď sa to stane v zákone, tak je to oveľa vážnejší, vážnejší problém a má to oveľa ďalekosiahlejšie dôsledky. Je možné, že aj niektoré z tých bodov, ktoré som kritizoval, na ktoré som poukázal a ktoré navrhujeme vypustiť, možno neboli myslené tak, ako vyzneli alebo ako by sa premietli do znenia zákona, ale teda obávam sa, že podstata toho zákona, teda obnoviť právo na odpoveď pre politikov, obnoviť finančné sankcie za jeho neuverejnenie a hlavný problém, že obnoviť právo na odpoveď aj vo vzťahu k nepravdivým, neúplným a pravdu skresľujúcim skutkovým tvrdeniam, teda umožniť, umožniť, aby sa reagovalo aj na pravdivé, úplné a neskreslené tvrdenia, to nie je nejaké nedorozumenie, to je zámer. Zámer, aby politici mali bič na médiá a aby mohli reagovať aj na pravdivé, úplné a neskreslené informácie.
Sulík, Richard, podpredseda vlády a minister hospodárstva SR (2021-03-18):
No, snažil som sa vám vysvetliť, že tým, že tá Rimavská Sobota je blízko k Poltáru, tak momentálne my tam nemáme žiadne ďalšie plány tak dlho, až Rimavská Sobota nebude naplnená aspoň z veľkej časti. To jednoducho súvisí aj s Poltárom. Ale spomínali ste tie dopravné spojenia. To je, myslím si, že veľmi dobrý tip a ďakujem zaň, že ak už tí investori začnú fungovať v tej Rimavskej Sobote, tak bolo by dobré sa na toto pozrieť a možno podporiť aspoň vhodné spojenia. Že keď bude ranná zmena začínať o šiestej, tak aby o piatej odtiaľ vyrážal autobus a tak ďalej. Čiže na tomto sa, na tomto sa vieme, na toto sa vieme určite pozrieť. Ale jedna vec, ktorá by vás možno mohla zaujímať, lebo hovoríte teda, že len nejaké čiastkové investície chýbajú. Tak ministerstvo hospodárstva ide vyhlásiť súťaž na dokončenie na zlepšenie situácie v niektorých priemyselných parkoch. Ideme dať výzvu. Máme na to 7 mil. eur a bavíme sa o investíciách tak 500-tisíc, 800-tisíc, približne tieto sumy. Keď naozaj tam chýba trafostanica, tam chýba cesta, tam možno vlečku by bolo dobré dotiahnuť, tak takéto práce vieme spraviť pomerne rýchlo. A chcem vás pekne poprosiť sa obrátiť, najlepšie písomne, listom, lebo viem, že ste aj pani primátorka zároveň, na štátneho tajomníka Karola Galeka, aby vás zahrnul do tejto výzvy. Tam opäť platí, že koľko žiadostí príde, tie zoradíme v spolupráci s kolegami z Útvaru hodnoty za peniaze do poradia od najlepšej po, od výzvy s najväčšou návratnosťou až po najmenšiu a usekneme to pri 7 miliónoch. No a ak to je takto, ako opisujete, tak si myslím, že by ste sa mohli dostať do tých prvých 7 mil. a potom aspoň takéto riešenie by sme vedeli poskytnúť. Ďakujem vám pekne.
Laššáková, Jana, podpredsedníčka NR SR (2012-07-03):
Príjemné dobré ráno, vážené pani poslankyne, vážení páni poslanci, otváram desiaty rokovací deň 3. schôdze Národnej rady. Na dnešnom rokovacom dni o ospravedlnenie požiadali páni poslanci Miroslav Beblavý, Ľubomír Galko, Ján Hudacký, Juraj Miškov, Branislav Škripek, Ľubomír Vážny, Renáta Zmajkovičová. Na zahraničnej pracovnej ceste je poslanec pán Juraj Droba. Budeme pokračovať prvým čítaním o návrhu poslancov NR SR Martina Chrena, Juraja Miškova, Daniela Krajcera a Jozefa Kollára na vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov . Návrh zákona má parlamentnú tlač 97. Návrh na jeho pridelenie na prerokovanie výborom je v rozhodnutí č. 83. Teraz dávam slovo pánovi poslancovi Martinovi Chrenovi, aby návrh zákona uviedol. Nech sa páči, pán poslanec.
Hrušovský, Pavol, podpredseda NR SR (2011-07-12):
Ďakujem, pán poslanec, za uvedenie návrhu. Prosím, zaujmite miesto pre navrhovateľov. Otváram rozpravu o tomto bode programu. Ešte predtým dávam slovo spoločnej spravodajkyni pani poslankyni Aštaryovej a poprosím ju, aby informovala o stanovisku a o výsledku prerokovávania predmetného návrhu skupiny poslancov vo výboroch Národnej rady. Nech sa páči, pani poslankyňa.
Pellegrini, Peter, podpredseda NR SR (2020-04-29):
Ďakujem. Vyhlasujem obedňajšiu prestávku do 14.00 a budeme pokračovať vystúpením pána poslanca Kamenického, Baránika, Žigu, Rašiho, Kašpera, Petráka, Tomáša a pani poslankyne Tabák. Ďakujem veľmi pekne, to boli poslední, ktorých som prečítal, ktorí sú ešte prihlásení do rozpravy ústne. (Prerušenie rokovania o 12.07 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-12-09):
Nech sa páči, pán poslanec Miškov, máte slovo.
Poliačik, Martin, poslanec NR SR (2019-02-01):
Ďakujem pekne. Ondrej, aby som nebol zle pochopený, tá moja kritika smerovala k tej pôvodnej zmene zákona, k tomu, k tomu zákazu. Ja som nekritizoval vás ako navrhovateľov, práveže iba som nabádal k tomu, aby sme sa v diskusii vrátili k tej vecnej podstate a nestavali to na, na anekdotálnych proste epizódach z jednej alebo z druhej strany, lebo tie sú nie, nie podstatné pre rozhodnutie o samotnom zákone. A ja rozumiem tomu, že existujú ľudia, ktorí majú pozitívnu aj negatívnu skúsenosť, ale zákon má byť menený na základe toho, čo sa reálne deje tam vonku vo svete, a či je to dostatočne dajme tomu kontroverzné a konfliktné v spoločnosti, že to ľudia nevedia medzi sebou normálne vyriešiť a je to potrebné zregulovať zákonom. A preto vlastne ja tú úpravu plne podporujem a vítam, lebo to vracia naspäť k tým ľuďom a odoberá to z toho zákonu, ktorý, presne ako povedal pán kolega Budaj predo mnou, aj tak nikto nerešpektuje. Ako my máme, máme (povedané so smiechom) kaviarne, ktoré sú biznisovo založené na tom, že je tam kopec mačiek, hej, proste, a nie, nie jednu, a ľudia tam preto chodia, že si sadnú a že ich tam proste obkľúčia tie potvory chlpaté a že proste trávia s nimi čas. To je biznis model, na ktorom fungujú, a všetci sú s tým O. K. A toto je presne niečo, čo by sme na tých ľuďoch mali nechať. A ak by aj platilo to, čo tvrdil ten nahnevaný fašista nado mnou, že celé Slovensko to má nejak, len pár miest v Bratislave to má inak. No, veď tak potom nech tých pár miest v Bratislave to povolí a celý zvyšok Slovenska nech nie. Ale teda ja neviem, ako pán Kotleba chodí po krčmách na dedinách na Slovensku, ale nájsť na Slovensku krčmu, kde aspoň pod jedným stolom niekomu nespí pes, je... (Prerušenie vystúpenia časomerom.)
Andrejuvová, Anna, poslankyňa NR SR (2021-05-05):
Ďakujem pekne, pán predsedajúci. Ja by som sa chcela poďakovať všetkým kolegom poslancom, ktorí podpísali ten návrh zákona zo všetkých štyroch koaličných strán. Vážim si tú podporu a teším sa, že nám ide o jedno, vyrovnanie sa s minulosťou, aby tí, ktorí požívajú nezaslúžené benefity, im boli v zásade znížené. Kolega sa pýtal na počet ľudí. Ten počet ľudí by sa, odhadujeme, že by sa mal týkať sedemtisíc bývalých vrcholových predstaviteľov tej komunistickej moci, príslušníkov a rovnako aj bezpečnostného aparátu, rodinných príslušníkov. A myslím si, že, pán Blaha, hlboko sa mýlite.
Kamenický, Ladislav, poslanec NR SR (2021-11-02):
Ďakujem pekne. Nebudem vás oberať o čas, ja len veľmi faktickú jednu vec, ktorú by som chcel, teda na ktorú by som chcel upozorniť. Ja osobne nemám nič proti tomu, aby sa zrušili jedno- a dvojcentové mince s tým, že mám teda za to, že ak by sa to urobilo presne podľa toho zákona, ktorý ste navrhli, možno by to bolo aj fajn. Ale chcem upozorniť na jednu vec. A možno sa momentálne obraciam aj na obchodné reťazce. Ja sa teda obávam, aby sme za pár mesiacov nezistili, že tie jednotkové ceny, o ktorých hovoríte, ktoré boli v tých jedno-, dvojeurových mincách alebo teda pod tými zaokrúhlenými hodnotami, aby sa nezmenili všetky na tie zaokrúhlené hodnoty. Myslím si, že nestane sa to práve u tých rožkov, o ktorých ste tu teda toľko hovorili, vidieť, že kalkulačku máte. Takže myslím, že sa to bude diať u iných tovarov a služieb a je potrebné, je potrebné podľa mňa si ustrážiť aj to, aby toto zaokrúhľovanie neskončilo tak, že reťazce si upravia ceny, ako sa im zachce, a bude to prispievať ďalej k zvyšovaniu cien potravín na Slovensku. Čiže na toto chcem upozorniť, aby teda ste si ustrážili, neviem, aké úrady to zabezpečujú, ale aby ste si ustrážili, pozreli si, aké sú dnes ceny na jednotlivé tovary a služby, a potom, keď zavediete túto novelu, po nejakom čase, samozrejme, že tie reťazce to neurobia hneď, tak aby sme neboli prekvapení, že za jeden a pol, dva roky tu budeme mať všetky ceny zaokrúhlené na tie vaše päťcentovky a desaťcentovky. Ďakujem pekne.
Mikloš, Ivan, poslanec NR SR (2013-09-20):
Ďakujem pekne. Vážená pani podpredsedníčka, vážené kolegyne, kolegovia, k návrhu poslancov Národnej rady Slovenskej republiky Ivana Štefanca a Pavla Freša na vydanie zákona, ktorým sa mení zákon č. 595/2003 Z. z. o dani z príjmov, konštatujem, že uvedený návrh bol doručený poslancom v stanovenej lehote. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v zákone Národnej rady o rokovacom poriadku. Po rozprave odporučím, aby podľa príslušných paragrafov zákona o rokovacom poriadku prerokovali tento zákon príslušné výbory, teda výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. A zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pani predsedajúca, prosím, otvorte rozpravu k tomuto zákonu.
Uhrík, Milan, poslanec NR SR (2018-06-18):
Ja by som sa chcel predkladateľov opýtať, či v rámci prípravy tejto legislatívy, tohto návrhu si robili nejaký prieskum, a že koľko vlastne ľudí bolo odsúdených za trestný čin ohovárania reálne, koľko sedí vo väzení alebo koľko ľudí dostalo iný trest, pretože naša skúsenosť je taká, že tieto trestné oznámenia v drvivej väčšine, ja nepoznám iný prípad, v drvivej väčšine končia proste nevyriešené alebo odmietnuté. Čiže či teda viete o niekom, kto bol odsúdený za trestný čin ohovárania. Ďakujem.
P. Hrušovský, predseda NR SR: (2005-10-25):
(Hlasovanie.) 131 prítomných, 57 za návrh, 31 proti, 41 sa zdržalo, 2 nehlasovali. Neschválili sme návrh. Nech sa páči.
Kuriak, Milan, poslanec NR SR (2021-10-26):
Ďakujem. Pán minister, chcem sa vás opýtať na situáciu, ktorou ÚRSO viacerých podnikateľov dostalo do ťažkej situácie zmenou tarify na distribúciu elektriny. Firmy boli ÚRSO-m vyzvané o pridelenie režimu fakturácie rezervovanej kapacity. Mnohí na výzvu z rôznych dôvodov nestihli zareagovať najmä kvôli tvrdému lockdownu, z dôvodu nariadení mali svoje prevádzky zatvorené. Udialo sa to počas minulého roka od marca až vlastne do konca roka. Niektorí sa k výzve nedostali a bola im znížená kurenárska sadzba z napríklad dvadsiatich hodín nočného prúdu na štyri hodiny. Tí, ktorí prekročili rezervovanú kapacitu, nevedeli o tom, že im bola znížená sadzba, zaplatili likvidačné pokuty v tisíckach eur. Napríklad jedna prevádzka 6-tisíc eur za prekročenie pár kilowattov, čo je pre mnohých likvidačné. Toto sa udialo v čase tvrdého lockdownu. Mnohí nebudú môcť v blížiacej sa zimnej sezóne otvoriť svoje prevádzky, lebo z dôvodu zníženia spomínanej kurenárskej sadzby nebudú schopní vykúriť svoje prevádzky, lebo budú musieť za každé prekročenie rezervovanej kapacity každý mesiac platiť likvidačné pokuty. Prosím vás, čo sa dá s týmto robiť? Týka sa to viacerých podnikateľov. Ďakujem.
Viskupič, Jozef, poslanec NR SR (2013-10-22):
No. Ďakujem, kolegovia, za reakcie. Myslím si, že toto je celé v duchu – topiaci sa slamky chytá. Opravím vás, pán predseda, ja som na výbore bol a nestihol som prvý bod. Ospravedlnil som sa aj vopred, aj potom. Viete, čo ale mňa zaráža? Že tento pozmeňujúci návrh sme dostali do lavíc tak, ako jeden ďalší, ktorý predkladá pán poslanec Senko a mal 25 bodov. Je úplne jedno, či na tom výbore my sme, alebo nie, keď nám predložíte do lavíc pred rokovaním výboru 25-bodový pozmeňujúci návrh, o tom sa budeme baviť následne, nemá nikto ani najmenšiu šancu sa s ním oboznámiť. To znamená, že niekedy tie výbory sú fraškou a je úplne jedno, či sa niekto na nich zúčastní, alebo nie. Ja som na tom výbore bol, akurát som sa ospravedlnil, že, že tento prvý bod som nestihol s tým, že následne sa aj tak budeme baviť v pléne, a robíte to, robíte to často. To, čo som hovoril ohľadom zjednocovania režimov, je presne, ja som vo svojom úvode proste priznal, ja to pozriem, to hlasovanie, lebo mám pocit, že táto moja transparencia, nepáči sa mi, že sa to rozdelilo, a by ste to mohli opraviť, páni, ale vy to betónujete na druhú, druhú stranu a to znamená, idete utajovať aj to, čo je teraz verejné. Tak z čoho nás obviňujete? Predkladám pozmeňujúci návrh, ktorý toto opraviť môže. A vy hovoríte, že za minulej vlády takto, tak my nemáme žiadnu inú možnosť, a keďže minule sme vás zato kritizovali, tak ešte urobíme horšie. No tak tomuto už nerozumie nikto. A chcel by som povedať to, že sa hovorí, že nemému dieťaťu ani vlastná mater nerozumie, ja by som chcel, keby ste nám poslali pozmeňujúce návrhy, kolegovia z výboru, aspoň deň vopred... (Prerušenie vystúpenia časomerom.)
Habánik, Jozef, poslanec NR SR (2023-10-25):
Sľubujem. (Potlesk.)
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 134 poslancov, za 87, proti 5, zdržalo sa 42. Konštatujem, že sme schválili vládny návrh novely stavebného zákona. Pán poslanec, pred tým, ako pristúpime k hlasovaniu v druhom čítaní o poslednom návrhu zákona, pán minister požiadal o slovo.
Burian, Jozef, poslanec NR SR (2019-10-16):
Hlasovali sme o všetkých pozmeňujúcich aj doplňujúcich návrhoch. Pán predsedajúci, dajte hlasovať o tom, že pristúpime k hlasovaniu v treťom čítaní.
Nemec, Richard, poslanec NR SR (2022-11-15):
Ďakujem za slovo, pán predsedajúci. Marek, máš môj obdiv, oni asi aj z klubu začali vybiehať, aby na teba museli reagovať. (Smiech v sále.) A dokonca, dokonca si zobudil aj pána Galisa. To už je obdiv, že on začal kričať po tebe. Akože to, to fakt klobúk dole. (Reakcie z pléna a smiech v sále.) Zrútila sa na teba taká sedlová strecha s plno-hranolmi, ktoré, ktoré ťa okomentovali, preto máš môj obdiv. Ale chcem povedať, chcem poukázať na jeden fakt, spomenul si tu dva roky rozoštvávania ľudí na Slovensku, a tak ako oni sa nám vyhrážajú, že sa nám to vráti, tak, páni, ak chcete vládnuť, tak aj vám sa to parádne vráti raz, nebojte sa.
M. Číž, podpredseda NR SR: (2007-12-07):
Vážené kolegyne, kolegovia, teraz by sme v rokovaní mali pokračovať druhým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. Tento návrh zákona ste dostali pred prvým čítaním ako tlač 449 a spoločnú správu výborov máte ako tlač 449a. Sledujem ale, že pán poslanec Lipšic v sále nie je prítomný. Takže pýtam sa, či je všeobecný súhlas na to, aby sme ešte pokračovali v ďalších dvoch bodoch programu, ktoré ešte môžeme do 12.00 hodiny? (Všeobecný súhlas z pléna.) Veľmi pekne ďakujem. Takže potom spôsob a čas, kedy sa prerokuje pán poslanec Lipšic. V zmysle zavedených štandardov by sa mal prerokovať na konci programu. Takže pokračujeme ďalej. Pristúpime k druhému čítaniu o návrhu poslanca Národnej rady Slovenskej republiky Jána Richtera na vydanie zákona, ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov . Návrh zákona ste dostali pred prvým čítaním ako tlač 450 a spoločnú správu výborov máme ako tlač 450a. Pán poslanec Richter, máte slovo. Zdôvodnite návrh zákona.
Figeľ, Ján, podpredseda NR SR (2014-10-29):
Nech sa páči s reakciou, Martin Poliačik.
Pročko, Jozef, poslanec NR SR (2023-11-21):
Dobre, tak k téme všetci, dobre? Počuli ste. Čiže skracovať le... (Reakcie z pléna. Prerušenie vystúpenia predsedajúcim.)
Marcinčin, Anton, poslanec NR SR (2011-10-18):
Ďakujem, pán predsedajúci. Ctený poslanecký zbor, dámy, páni, ja nie som ani župan, ani starosta. A budem veľmi krátky. Po prvé, tento zákon je potrebný alebo presnejšie, je potrebné zaoberať sa mixom príjmov pre samosprávy. Všetci si pamätáme vývoj v kríze, ako spadli príjmy samospráv a prejdenie na viaceré zdroje, viaczdrojové financovanie samospráv určite privítajú všetci. Tento zákon podľa môjho názoru nie je vynikajúci, nie je vynikajúco pripravený a určite by si zaslúžil viac času. Určite by si zaslúžil viac analýz, dopadov a vplyvov. A určite nepatrím medzi tých, ktorí by s ním boli nejako príliš spokojní. Ale tento zákon je v dnešnej situácii nevyhnutný. V dnešnej situácii ho nevyhnutne musíme prijať. Prečo? Pretože ak prichádza ku výraznej konsolidácii výdavkov, to znamená výraznom znižovaní výdavkov, ideme z deficitu okolo 8 percent HDP na 3 percentá. A zároveň klesajú príjmy nielen štátneho rozpočtu, ale rozpočtu celej Slovenskej republiky, celej verejnej správy. Tak samozrejme, že to musí mať dopad aj na príjmy a výdavky samospráv. Zároveň, ak dnes hovoríme o novej kríze, ak hovoríme o tom, že rast HDP na Slovensku nebude, to vieme, že už nebude 4,4 percenta, ale vieme, že nebude 3,4 percenta. Pravdepodobne nebude ani 2,4 percenta. A v danom časovom strese nemôžeme urobiť nič iné, len naozaj podporiť tie zákony, ktoré nám pomôžu zostaviť rozpočet a vytiahnuť nás z najhoršieho. Pretože ak nebudeme schopní prijať zákony, ktoré postavia rozpočet na pevné nohy, tak potom obávam sa, že to bude ťažká rana pre slovenskú ekonomiku. Preto ja sa prihováram, aby sme v druhom čítaní zapracovali tie zmeny, ktoré nebudú mať negatívny dopad na fiškálnu konsolidáciu, a aby sme ho naozaj schválili. S tým, že nám, samozrejme, nič nebráni, aby sme v nasledujúcich mesiacoch, v nasledujúcom polroku urobili potrebné analýzy vplyvov, dopadov, aby sme urobili potrebné zmeny, aby sme ich komunikovali. Ale v danej situácii, obávam sa, že nám neostáva nič iné, než tento zákon podporiť. Ďakujem vám pekne. (Potlesk.)
Mizík, Stanislav, poslanec NR SR (2021-11-12):
Ďakujem za slovo. Milan, ja to jednoducho nechápem, je to ako búrať stenu hádzaním hrachu, hovoriť im niečo. To medzi mozgovými bunkami je naozaj iba taká veľká vzdialenosť v prípade vládnych poslancov či ministrov? Hovorenie faktov tým, týmito rytiermi, ich zbrojou a plátmi neprenikne, hovorenie neprenikne. To je ako nožíkom rybičkou pichať do takého panciera. Milan, pýtal si sa, dal si priam básnickú otázku a tá znela: Vy ste prepnutí? Pýtal si sa vlády aj koalície. No ja by som nedal tú básnickú otázku. Ja by som im povedal, vy ste vypnutí, nefunkčné mozgové bunky, vymleté, vymasírované mozgy. Oni sú ako typická mamička v lete skoro rána s dcérkou na ulici s náhubkami na ústach, aj mamička, aj dcérka, a s prelepenou pažou a fialovou rukou po očkovaní. Je to úplne, ale úplne, a to nehovorím škaredo, je to čistá idiocia spôsobená vládami blázna Igora či Hegera s medzierkou medzi zubami. A ešte taký príklad poviem. Aj v našej rodine máme dva infarkty mladých žien športovkýň po očkovaní, tak to teda doplatili a okrem nich poznám veľa, veľa ľudí s neblahými dôsledkami. Ďakujem.
Kollár, Boris, predseda NR SR (2022-09-27):
Ďakujem. Pán poslanec Kéry bude reagovať na faktické.
V. Veteška, podpredseda NR SR: (2007-05-10):
(Hlasovanie.) Prítomných 126, za 116, proti 7, zdržali sa 3, nehlasoval 0. Konštatujem, že Národná rada sa uzniesla, že tento návrh zákona postúpi do druhého čítania. Prosím ďalšie návrhy, pani poslankyňa.
Poliačik, Martin, poslanec NR SR (2010-10-19):
Pani kolegyňa, veľmi pekne ďakujem za tento príhovor. Myslím, že už je teraz nad slnko jasnejšie, že Daniel Krajcer je autonómne mysliaci samostatný minister, ktorý koná na základe svojich vlastných pohnútok a na základe toho, čo si sám rozmyslí, lebo z toho, čo ste povedali, musí byť jasné, že tento zákon nie je napísaný na objednávku strany MOST – HÍD, inak by sa na jeho adresu neznieslo toľko kritiky. Skôr to dokazuje to, že zo strany ministerstva ide naozaj o to, aby sa odstránili najhoršie chyby, ktoré v tom zákone boli, a aby ohľadom tejto veci neboli rozpútané vášne a nastal opäť kľud. Ďakujem.
Blaha, Ľuboš, podpredseda NR SR (2024-02-08):
Beží vám čas, pán kolega. Išiel na hygienickú prestávku, ktorú tolerujeme.(Reakcia z pléna.) Pán kolega, pán Pročko, nehučte, nie ste tu v zoologickej záhrade. Pán kolega Alojz Hlina, pokračujte, beží vám čas. Máte čo povedať. Chápem ako vaše vystúpenie ako ukončené? Tak pokračujte, prosím.
Ježík, Jozef, poslanec NR SR (2018-09-18):
Ďakujem, pán predsedajúci. Prosím, dajte hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru a výboru pre sociálne veci. Ďalej že za gestorský výbor určuje ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od jeho prerokovania v Národnej rade v prvom čítaní.
P. Hrušovský, predseda NR SR: (2003-11-05):
(Hlasovanie.) 137 prítomných, 76 za návrh, 26 proti, 33 sa zdržalo, 2 nehlasovali. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o štátnej správe v školstve a školskej samospráve a o zmene a doplnení niektorých zákonov. Otváram rozpravu. Pýtam sa prítomných pánov poslancov, či sa chcú prihlásiť do rozpravy. Konštatujem, že nie je to tak. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru, pani spoločná spravodajkyňa... E. Dolník, poslankyňa: Schváliť ho.
Kuffa, Štefan, poslanec NR SR (2015-06-23):
Ja som myslel, že ide pán Lipšic, ďakujem za slovo, prepáčte. Áno, aby sme si dávali pozor na emócie, pán premiér to tuná aj spomenul a tie emócie veľakrát naozaj smerujú k extrémizmu. Ale ono je to tak, počúvame možno dvaja, alebo skupina ľudí nerovnako počujeme, hľadíme na vec viacerí a nie rovnako vidíme. Ja keď som dával pozor, ja si tu dovolím povedať, ako som to ja porozumel, však pán premiér ma môže opraviť, ale zakázať niektoré typy zhromaždení, ja mám takúto poznámku a mám a bol to aj dôvetok, ktoré súvisia s extrémizmom, nacionalizmom, fašizmom. A vytĺkať politický kapitál tuná pri tomto type extrémizmu, ja s tým nesúhlasím. A ak by bol takýto návrh zákona v parlamente, ja spokojne v súlade so svojím svedomím zahlasujem za takýto zákon, ktorý obmedzí niektoré typy zhromaždení. A to sú tieto typy zhromaždení. Ja som to pochopil tak. Ďalšiu vec, ktorú ako oceňujem. Ja si myslím, že aj tá spoločná diskusia v rámci V4, ktorá je tu nainiciovaná, je veľmi dobrou vecou a postaviť sa aj možno tej Rade Európy, takpovediac možno dať tú nohu alebo topánku do dverí a pomôcť tým imigrantom, určite áno. Ale tie kvóty, ktoré sa tuná zavádza a povinnosť ako tých kvót, neviem si to reálne predstaviť. Lebo ak sa aj ocitnú nejakí utečenci tuná a to prerozdeľovanie samotných tých ľudí. Ak budú mať nasmerované tí ľudia možno na Slovensko alebo do Česka, alebo kdesi inde, a my ich pridelíme, ja neviem, Francúzom alebo Portugalcom, alebo niekomu inému v rámci Európskej únie, ja si myslím, že bolo by to zasahovanie práveže do tých ľudských práv. Pomoc áno, ale predovšetkým pomoc aj v tých... (Prerušenie vystúpenia časomerom.)
Klus, Martin, podpredseda NR SR (2020-01-21):
Ďakujem. Registrujem tri faktické poznámky na vaše vystúpenie. Pán poslanec Budaj.
Balódi, Ladislav, poslanec NR SR (2018-06-19):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru ho schváliť.
Lipšic, Daniel, poslanec NR SR (2014-06-04):
Ďakujem veľmi pekne. Ja by som nadviazal na pani kolegyňu Žitňanskú, pretože som to zdôrazňoval včera a obávam sa, že odpoveď asi ani nepríde dnes, všetci to teda akceptujú, pretože sa tu rozprávalo o garanciách proti zneužívania, Súdna rada, Ústavný súd, prezident je v princípe len blud, ktorý sa týka len tých prvých celoplošných previerok. Všetky ostatné ďalšie previerky kontinuálne budú len v kompetenciách disciplinárnych senátov kreovaných Súdnou radou, teda v uzavretom systéme, na ktoré nebude mať dosah ani Ústavný súd, ani prezident republiky. Prezident republiky bude viazaný návrhom disciplinárneho senátu na odvolanie z funkcie sudcu. Nebude ho môcť nijako preskúmať. Nie sú tam žiadne garancie. Neviem, kto toto vymyslel, kto si to prečítal alebo skôr neprečítal, ale je to tristné, že ideme takúto novelu ústavy schvaľovať. Budem o tom hovoriť ešte v rámci rozpravy. Vieme, ako fungujú disciplinárne senáty kreované Súdnou radou, ktoré sú často zneužívané a boli zneužívané skôr voči tým čestným sudcom. Máme príbeh JUDr. Benešovej, JUDr. Mojša, JUDr. Sojku, JUDr. Paludu, máme mnohé príklady. Týmto senátom tvoreným zvnútra justície, kde nie je žiadna externá kontrola, ideme dávať moc, robiť kontinuálne bezpečnostné previerky. To považujem za zlú vec. A bol by som rád, keby niekto z navrhovateľov ako sa včera vyjadrili aj pán predseda Paška, aj ďalší kolegovia z KDH, to vedeli vysvetliť nejako, tým, že na to boli upozornení, lebo nemôžu už povedať, že na to upozornení neboli. Tak ma naozaj zaujíma to vysvetlenie.
P. Hrušovský, predseda NR SR: (2005-05-24):
K. Mitrík, poslanec: ... a zároveň aj návrh vyňať bod 2 spoločnej správy na osobitné hlasovanie. Najprv budeme hlasovať o bodoch spoločnej správy pod bodmi 1 a 3 s odporúčaním gestorského výboru schváliť ich.
Jurzyca, Eugen, poslanec NR SR (2018-06-19):
Ďakujem. Nula celá tri desatiny percenta nie je nula. Sú to napríklad v čistom platy sestričiek za celý rok. Ale toto nie je kľúčové. Kľúčové je niečo iné. Sú dva strategické prístupy k narábaniu s verejnými financiami. Jeden je, že sa míňajú peniaze a potom po mnohých rokoch sa konsoliduje strašne rýchlo. A pravica to občas zažíva po ľavici. Strašne to potom je bolestivé. Alternatíva k tomuto, a vy ju máte v rukách, je konsolidovať po kúsočkoch bez veľkej bolesti, ale každý rok. To musí byť každý rok. Poviem to na príklade, pri tých stropoch, o ktorých tu Jožo Mihál hovoril, Robert Fico povedal, že, a zrejme má na to nejaký prepočet, že niekedy v roku ´70 – ´80 kumulatívne by zastropovanie vo veku 65 rokov znamenalo 80 mld. eur náklady. Rada pre rozpočtovú zodpovednosť vyrátala, že zastropovanie vo veku 65 rokov by znamenalo, že budúci rok musíme odložiť 0,3 desatinky HDP. Nie strašne veľa, nie strašne veľa, 0,3. Ale každý rok. V tom to je. Preto my sa tak ježíme, keď nedosiahneme o tri desatinky menej, pretože to vidíme ako dlhodobý projekt a pretože sme to, troška aj ja, zažili, ako to bolí a aký je plač potom, keď sa musí tvrdo konsolidovať. Aké to je naozaj neľudské. Ľudská cesta je každý rok troška, ľudská, zvládnuteľná, humánna, moderná. Ďakujem.
Hort, Milan, podpredseda NR SR (2011-03-29):
Pán poslanec Přidal, nech sa páči.
Kavecká, Monika, poslankyňa NR SR (2023-03-21):
Pán predseda, dajte, prosím, hlasovať o pozmeňujúcom návrhu poslanca Mareka Šefčíka.
Kollár, Boris, predseda NR SR (2020-04-01):
Pani poslankyňa Sulanová. Pán poslanec, musíte reagovať na predrečníka, nie na faktické. Ďakujem.
Přidal, Alojz, poslanec NR SR (2014-04-01):
Vážený pán podpredseda Národnej rady, vážení kolegovia, Výbor Národnej rady Slovenskej republiky pre hospodárske záležitosti ma uznesením č. 278 určil za spravodajcu k návrhu poslancov Národnej rady Slovenskej republiky Jána Hudackého a Jána Figeľa na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov. Je to tlač 899. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade tohto predmetného návrhu s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Preto vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 3. marca 2014 č. 909 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do tridsať dní a v gestorskom výbore do tridsaťdva dní od prerokovania tohto návrhu zákona v Národnej rade Slovenskej republiky v prvom čítaní. Pán podpredseda Národnej rady, prosím, otvorte všeobecnú rozpravu.
P. Paška, predseda NR SR: (2007-05-11):
Určený spravodajca je pán poslanec Ján Kovarčík. Poprosím ho, aby nás informoval o priebehu rokovania vo výboroch.
Kollár, Boris, predseda NR SR (2021-05-12):
Prosím, prezentujme sa a hlasujme. (Hlasovanie.) Prítomných 129 poslancov, za 43, proti 27, zdržalo sa 59. Konštatujem, že Národná rada sa uzniesla, že nebude pokračovať v rokovaní o návrhu ústavného zákona. Skončilo hlasovanie, trojminútová prestávka. (Reakcie z pléna.) Prosím, s procedurálnym návrhom sa prihlásil pán poslanec Saloň. Nech sa páči, máte slovo.
Laššáková, Jana, podpredsedníčka NR SR (2014-10-29):
Na vystúpenie pána poslanca s faktickými poznámkami páni poslanci Petráš a pán poslanec Kaník. Končím možnosť prihlásiť sa s faktickými poznámkami. Nech sa páči, pán poslanec Petráš.
Bublavý, Dušan, poslanec NR SR (2018-02-13):
Kolega Martin, ja si teba vážim, si na určité veci aj profesionál, aj odborník. Ale teraz ti musím úprimne povedať, že vieš, kto stál alebo aj stojí na čele nebankových subjektov, ktoré zbohatli? Váš kandidát, náš prezident pán Kiska. Veď to bol váš nominant, ktorého ste podporovali, ten veľa ľudí ožobráčil, veľa exekútorov dostalo šancu, aby zbohatli na tom, ako obhajovali jeho firmy. V rokoch 2010 a 2012, keď ste sa dostali do vlády vy aj ste tam boli v tej vláde rok a pol a ty si si ten program osvojil, keď Robo Fico teda nesplnil to, čo sľúbil, a ty si si ho osvojil ten program, nespravili ste zhola nič! Nič ste nespravili pre tých ľudí, ktorí boli ožobráčení nebankovými subjektami. Ale pán Kiska je prezident. A až v 2014, keď si bol opäť opozičným poslancom, opäť ste zdvihli vlajku a išli ste bojovať. Tak isto ako dnes, keď si opozičný poslanec, keď sám vieš, že sa to ťažko uskutoční, keď nemáš silu a moc. Lebo títo ľudia, ktorí boli naivní a dôverovali, lebo tam štát negarantoval nič, to boli len špekulanti, ktorí hovorili, že štát garantuje. Veď tá koruna keď sa točila, vieš, kto ju točil, kto zarobil na tom obrovské peniaze a umelec a jeho manželka tu bola poslankyňa. To boli obrovské prachy aj za tú reklamu, ale vtedy ste všetci ich zbožňovali. A teraz, keď už ozaj nemôžete urobiť v tom nič, tak ste vztýčili vlajku, tak to tiež je také farizejstvo. Prepáč, ale je to tak.
Ďuriš Nicholsonová, Lucia, podpredsedníčka NR SR (2018-02-02):
Teraz poprosím určeného spravodajcu z výboru pre hospodárske záležitosti pána poslanca Milana Mojša, aby informoval Národnú radu o výsledku rokovania výborov o tomto vládnom návrhu zákona. Nech sa páči, pán poslanec.
Vaľová, Jana, poslankyňa NR SR (2013-10-15):
Vážený pán predseda,...
Zmajkovičová, Renáta, podpredsedníčka NR SR (2013-10-29):
S faktickými poznámkami jeden poslanec. Uzatváram možnosť prihlásiť sa. Nech sa páči, pán poslanec Galko.
Paška, Pavol, predseda NR SR (2014-03-25):
Ďakujem pekne, pán spravodajca,. Otváram rozpravu, nemám písomnú prihlášku. Pýtam sa, či má niekto záujem vystúpiť v rozprave. Nie, vyhlasujem rozpravu za skončenú. Pán minister, predpokladám, že nemáte k čomu. Pán spravodajca tiež. Prerušujem rokovanie o tomto bode programu. Budeme pokračovať druhým čítaním o súhlase Národnej rady s Rámcovou dohodou o partnerstve a spolupráci medzi Európskou úniou na jednej strane a Mongolskom na strane druhej. Poprosím pána ministra o zahraničných vecí Miroslava Lajčáka, aby uviedol... Pán minister je tam vzadu, poprosím ťa, pán poslanec, keby... Nech sa páči, pán podpredseda vlády. (Rokovanie o návrhu na vyslovenie súhlasu Národnej rady Slovenskej republiky s Rámcovou dohodou o partnerstve a spolupráci medzi Európskou úniou a jej členskými štátmi na jednej strane a Mongolskom na strane druhej , tlač 860.)
Hrušovský, Pavol, predseda NR SR (2011-12-14):
Ďakujeme, pán predseda. Pán poslanec Somogyi. (Ruch v sále.) Kľud, páni poslanci.
Laššáková, Jana, podpredsedníčka NR SR (2012-08-07):
Pán poslanec Mikuš, nech sa páči.
Bugár, Béla, poslanec NR SR (2014-12-03):
Ďakujem, pán predseda, za slovo. Pán kolega Lipšic, viete, problém váš je v tom, že vy chcete všetko alebo nič. Hovoríte o tom, že do jari ešte koľko takýchto miliárd nájdeme povedzme v schránkových firmách. Povedzte riešenie! My za tento zákon hlasovať nemôžeme, prepáčte, môžete ukazovať váš návrh, aj my sme podali návrh, len k tomu musíte získať väčšinu a keď väčšinu nezískate, tak buď opravíte to, čo je momentálne tu, alebo poviete, že ja potom nechcem nič. Toto nie je zodpovedná politika. A prepáčte, nehovorte tu o pasci. Viete, opozičná politika nie je to, že idete von na námestie a tam začnete kričať, opozičná politika je aj o tom, že ak viem, že ja chcem 100 %, viem, že povedzme druhá strana, povedzme v tomto prípade SMER chce mínus desať, prepáčte, že takto hovorím, tak nedosiahnem sto, ale možnože to bude 40 alebo 50 % a bude lepšie ako momentálne máme. Bude lepšie ako tento návrh zákona. A my sa snažíme o korektnú opozičnú politiku, lebo zato nás volili ľudia, nie zato, aby sme kričali na námestiach.
Glváč, Martin, podpredseda NR SR (2017-09-11):
Ďakujem. Kolegyne, kolegovia, aj pani poslankyňa Kiššová pri plnení iných povinnosti zabudla povedať.
Drábiková, Lucia, poslankyňa NR SR (2022-09-21):
Veľká vďaka!
J. Richter, poslanec: (2009-02-12):
Pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore a v znení neskorších predpisov a o doplnení zákona 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, tlač 894. 1. „V bode 90 sa v § 189 vypúšťa odsek 3.“ Odôvodnenie. Je to zosúladenie podmienok kolektívneho vyjednávania so všeobecne platnou právnou úpravou. Všetko, pán podpredseda.
M. Hort, podpredseda NR SR: (2007-09-12):
Prerušujem rokovanie o tomto bode programu a pristúpime k ďalšiemu bodu v súlade so schváleným programom tejto schôdze, ktorým je vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Tento vládny návrh zákona ste dostali ako tlač 363 a návrh na jeho pridelenie na prerokovanie výborom máte v rozhodnutí č. 355. Prosím teraz ministra zdravotníctva Slovenskej republiky pána Ivana Valentoviča, aby vládny návrh zákona uviedol. Nech sa páči, pán minister, máte priestor na úvodné slovo. I. Valentovič, minister zdravotníctva SR: Ďakujem. Vážený pán podpredseda Národnej rady, vážené panie poslankyne, vážení páni poslanci, vládny návrh zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov sa predkladá v súlade s uznesením vlády Slovenskej republiky č. 1018 zo 6. decembra 2006 a uznesením vlády č. 462 z 23. mája 2007. Predloženým návrhom zákona sa navrhuje zníženie maximálnej výšky výdavkov na prevádzkové činnosti zdravotnej poisťovne zo 4 na 3 % z ročného úhrnu poistného. Zdravotná poisťovňa je podľa návrhu zákona povinná viesť v účtovníctve oddelenú analytickú evidenciu pre verejné zdravotné poistenie a prevádzkovú činnosť tak, aby sa celkové náklady a výnosy viedli osobitne pre verejné zdravotné poisťovne a osobitne pre prevádzkové činnosti a aby bolo možné zistiť hospodársky výsledok za každú činnosť samostatne. Ak je pri verejnom zdravotnom poistení výsledkom hospodárenia kladný výsledok, môže ho podľa navrhovanej právnej úpravy zdravotná poisťovňa použiť len na úhradu zdravotnej starostlivosti, ktorá sa uhrádza na základe verejného zdravotného poistenia. Ďalej sa navrhuje, aby prevod poistného kmeňa jednej zdravotnej poisťovne na inú zdravotnú poisťovňu bolo možné vykonávať iba bezodplatne. Cieľom vládneho návrhu zákona je explicitne vymedziť postavenie zdravotných poisťovní ako subjektov verejnej správy, ktoré spravujú povinné odvody na verejné zdravotné poistenie. Vážený pán podpredseda, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem. Skončil som.
Grendel, Gábor, podpredseda NR SR (2021-05-05):
Ďakujem pekne, pani poslankyňa. S faktickou poznámkou pani poslankyňa Eva Horváthová.
Blaha Ľuboš, podpredseda NR SR (2023-11-21):
Oslovili ste pána Tomáša. Ešte raz, reagujte na predrečníka. Ďakujem pekne.
Bugár, Béla, podpredseda NR SR (2017-10-10):
Pán poslanec Kotleba.